text: Rendegraver kunne ikke åbne pengeautomat
  18 juni 2011 kl. 08.33
  Med en rendegraver som rambuk forsøgte tre mænd i nat at smadre sig vej ind til en pengeautomat, der er placeret i Superbrugsen i Østbirk.
  Tre mænd var iført kedeldragter, masker og handsker forsøgte  klokken tyve minutter over to i nat at stjæle penge-automaten og dens indhold af kontanter ved hjælp af rendegraveren.
  Det lykkedes dog ikke mændene at grave sig vej ind til pengeautomaten, og de forlod stedet i en sølvgrå varebil med påskriften MEFA på siden. Det oplyser vagtchef Jesper Duus hos Sydøstjyllands Politi.
  Politiet hører gerne fra vidner, der har set flugtbilen.
  